U-I-112/04
Natisni
Opravilna št.:
U-I-112/04
Datum odločitve:
22. 9. 2005
ECLI:
ECLI:SI:USRS:2005:U.I.112.04
Akt:
Zakon o dohodnini (Uradni list RS, št. 71/93, 2/94 – popr., 7/95 in 44/96) (ZDoh)
Izrek:
Postopek za preizkus pobude za začetek postopka za oceno ustavnosti Zakona o dohodnini (Uradni list RS, št. 71/93, 2/94 – popr., 7/95 in 44/96) se ustavi.
Evidenčni stavek:
Ker pobudnik na poziv  ni odgovoril, je Ustavno sodišče postopek ustavilo.
Geslo:
1.5.51.1.22 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Določitev načina izvršitve odločbe .
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.5.51.1.15.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ugotovitev, da je predpis v neskladju - Z ustavo.
1.5.51.1.16 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Poziv normodajalcu, da predpis uskladi z Ustavo/zakonom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Bernard Nežmah, Ljubljana
Datum vloge:
23. 4. 2004
Vrsta odločitve:
sklep
Vrsta rešitve:
ustavitev
Dokument:
US25020
Dokument v PDF obliki:
U-I-112-04.pdf
115 KB
Prenesite datoteko
U-I-112/04-6
22. 9. 2005
SKLEP
Ustavno sodišče je v postopku za preizkus pobude Bernarda Nežmaha iz Ljubljane na seji dne 22. septembra 2005
sklenilo:
Postopek za preizkus pobude za začetek postopka za oceno ustavnosti Zakona o dohodnini (Uradni list RS, št. 71/93, 2/94 – popr., 7/95 in 44/96) se ustavi.
Obrazložitev
1. Pobudnik navaja, da mu davčni organi v odločbah za dohodnino za leta 1999, 2000 in 2002 ne priznavajo pastorka kot dohodninske olajšave na podlagi četrte alineje prvega odstavka 11. člena Zakona o dohodnini (v nadaljevanju ZDoh). Ustavno sodišče je z odločbo št. U-I-10/98 z dne 22. 4. 1999 ugotovilo, da je navedena določba ZDoh neskladna z Ustavo in določilo šestmesečni rok za odpravo neustavnosti. Zakonodajalec v postavljenem roku ni spremenil neustavne določbe, davčni organi pa še naprej kršijo 2., 14. in 161. člen Ustave. Pobudnik poziva Ustavno sodišče, naj "še enkrat presodi o zadevi" in določi način izvršitve odločbe Ustavnega sodišča.
2. ZDoh je med postopkom pred Ustavnim sodiščem prenehal veljati. Nadomestil ga je Zakon o dohodnini (Uradni list RS, št. 54/04 in nasl. – ZDoh-1.), ki je v 108. in 109. členu odpravil z odločbo Ustavnega sodišča ugotovljeno neustavnost.
3. Ker je zakonodajalec izvršil odločbo št. U-I-10/98 z dne 22. 4. 1999, je Ustavno sodišče v skladu s tretjim odstavkom 28. člena Zakona o Ustavnem sodišču (Uradni list RS, št. 15/94 – v nadaljevanju ZUstS) pozvalo pobudnika, naj se izjavi, ali vztraja pri vloženi pobudi in pojasni pravni interes za nadaljevanje postopka pred Ustavnim sodiščem. Hkrati ga je tudi opozorilo, da Ustavno sodišče lahko postopek ustavi, če v danem roku ne bo posredoval zahtevanih pojasnil.
4. Ker pobudnik na poziv ni odgovoril, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj